Javier Caño

Javier Caño Moreno (Barakaldo, Bizkaia, 1943 – Bilbo, Bizkaia, 2009ko irailaren 10a) bizkaitar abokatua, legelaria, unibertsitateko irakaslea eta politikaria izan zen.

Euskal Zuzenbide Zibil Foral eta Autonomikoko katedraduna izan zen Deustuko Unibertsitatean. Gainera, Zuzenbide Fakultateko dekanoa izan zen (1997-1999).

1979-1980ko autonomia aurreko aldian, EAEko Kontseilu Nagusiko idazkaria izan zen. Ondoren, Eusko Jaurlaritzako Sailburua izan zen Carlos Garaikoetxea lehendakariaren agindupean hiru agintalditan zehar, Lehendakaritza sailburua (1980-1984), Enplegu sailburua (1984-1985) eta Justizia sailburua (1991-1991). Eusko Legebiltzarreko diputatua ere izan zen.

Eusko Alkartasuna alderdiaren sortzailea izan zenEusko Legebiltzarraren webgunea: Fitxa. 

 Biografia 
Zuzenbidea ikasi ondoren, Babcock & Wilcox enpresan lan egin zuen eta abokatu bihurtu zen. Deustuko Unibertsitatean Zuzenbide Forala eta Autonomikoaren irakasle izateaz gain 1997 eta 1999 artean dekanoa izan zenGara: Javier Caño EAko militante historikoa hil da. Hainbat lan idatzi zituen foruez eta eskubide historikoezBerria: Javier Caño EAko kide historikoa hil da.

Politika munduan EAJn hasi zen eta Eusko Kontseilu Nagusiko idazkaria izan zen 1979] eta 1980an. Hortik eta 1985 arte legebiltzarkide eta sailburua izan zen Garaikoetxearen gobernuetan. Lehendabiziko Legealdian Idazkaritzan berriro eta bigarrenean Lan SaileanEl Correo: Fallece Javier Caño, abogado y ex consejero del Gobierno vasco.

EA sortzeko lagundu eta 1990 arte legebiltzarkide izaten jarraitu zuen. 1991 eta 1995 artean, EA gobernuan sartu eta Justizia sailburu bihurtu zenDeia: Fallece a los 65 años el ex consejero de EA Javier Caño. 2006an EAko Fundazioaren lehendakari izendatu zuten.

 Lanak 
 Historia de España: restauración y dictadura (Ramón Villaresek zuzenduta) Crítica, 2009
 Presente y futuro de la articulación política Vasconia - España, 2003, 
 Desarrollo sostenible (Juan Ignacio Etxanok koordinatua) Deustuko Unibertsitatea, Bilbo, 2002, 
 Los derechos históricos en el siglo, 2001, 
 Teoría preposicional y funcionalidad de los derechos históricos (Raúl Morodok koordinatua) 2001, 
 Troncalidad y conflictos de leyes, 1999, 
 Teoría institucional del Estatuto Vasco Deustuko Unibertsitatea, Bilbo, 1997 
 Derecho Autonómico Vasco Deustuko Unibertsitatea, Bilbo, 1993 ISBN 0211-5743
 Nacionalismo, autodeterminación e independencia online

 Erreferentziak 

Kategoria:Eusko Alkartasuneko politikariak
Kategoria:Eusko Jaurlaritzako Sailburu ohiak
Kategoria:Bizkaiko abokatuak
Kategoria:Euskal Herriko legelariak
Kategoria:Barakaldarrak
Kategoria:Deustuko Unibertsitateko irakasleak